Cel mai nou Barometru Europa FM, realizat de IMAS la comanda Europa FM, indică evoluția preferințelor electoratului pentru principalii candidați la alegerile prezidențiale, dar și pentru partide, în cazul în care ar avea loc alegeri în weekendul următor.

Sondajul realizat de IMAS, la comanda Europa FM, arată că favorit rămâne Klaus Iohannis, cu aproape 45 de procente. Următorul clasat, la mare distanță, este Dan Barna – care crește față de luna iulie si ajunge la putin peste 17 procente.

Urmează Victor Ponta, în creștere față de luna anterioră, liderul Pro România ajungând la 14%. Al patrulea clasat este liderul ALDE, Călin Popescu Tăriceanu, cu aproape 13 procente – acesta între timp și-a retras candidatura. Viorica Dăncilă rămâne pe locul 5 – în ușoară creștere și ajunge la 8,4%.

Sondajul a fost realizat în perioada 5 -28 august – pe un eșantion de 1010 persoane cu vârste de peste 18 ani. Eroare de eșantionare +/- 3,1%.

BAROMETRU Europa FM – Alegerile Parlamentare

Dacă alegerile parlamentare ar avea loc acum – în loc de anul viitor – 28,4 dintre cei care spun că ar merge sigur la vot ar opta pentru PNL, arată Barometrul EFM, realizat de IMAS în luna august.

USR rămâne pe locul 2 – cu 19,8%, în scădere cu aproape 2 procente față de luna iulie. Și Partidul Social Democrat este în scădere – PSD rămâne pe locul trei și ar fi votat azi de 17.9%, cu aproape 2 procente mai puțin ca în luna precedentă.

Pe locul 4, dar la distanta considerabilă, se află parlamentarii ProRomânia – partidul fostului premier Victor Ponta – cu 8.7%, tot în scădere. Locul 5 este ocupat în continuare de ALDE, formațiunea condusă de Călin Popescu Tăriceanu. Fostul partener de guvernare al PSD ajunge la 7.4%.

Urmează formațiunea condusă de Dacian Cioloș – în scădere cu jumătate de procent față de luna iulie.

PLUS ajunge acum la 5.5%. Urmează cu 4.6% UDMR, cu o creștere de numai 0,3%. PMP rămâne cu același procentaj în intențiile de vot ca cel din iulie: 2.9%.

4% dintre respondenți spun că vor vota cu alte formațiuni.

Sondajul IMAS a fost realizat la comanda Europa FM în perioada 5 -28 august, pe un eșantion de 1010 persoane cu vârste de peste 18 ani. Eroarea de eșantionare este de +/- 3,1%.

Rezultatele acestui Barometru Europa FM au fost comentate de Moise Guran și Iulia Verbancu, într-o Ediție Specială Știrile Europa FM: